Referat fra styremøte i OODK

Møtenummer: 07/2015

Dato: 12.08.2015

Kl: 19.00

Sted: Østhornveien 15 c

Tilstede: Iris, Kristen, Nina, Maria, Marianne  
Fravær: Marit, Tone Cecilie

Dagsorden:

**Sak 13/2015:** Godkjenning av referat fra 16.6.2015 - Godkjent

**Sak 14/2015:** Støtte til medlemmer som går int. konkurranser i utlandet.

Mina får innvilget støtte til reise og deltagelse Europeisk Open og Nordisk mesterskap på henholdsvis kr. 1.500,- og 2.500,-. Forutsetningen er at hun sender kasserer en oversikt over antall kjørte km og kopi av kvitteringer på reise/ferje samt bekreftelse på deltagelse.   
(Maria gir beskjed til Mina.)

**Sak 15/2015:** Godkjenning av Klubbhåndbok

Maria forslår at vi skal bedre rutinene våre med intern kontroll av regnskapsbilag. Maria ønsker også å gjennomgå mer av ansvarsområder i klubbhåndboken. Iris har ikke mottatt info om tilgang til bankkonto, Maria kontakter bank og sjekker. Vi sender Iris på epost evnt. andre innspill. Vi godkjenner ikke klubbhåndboken i dag og tar det opp igjen på neste styremøte.

LP og Bruks stevnehåndbøker jobbes fortsatt med videre til neste styremøte.

**Sak 16/2015:** Plan for styremøter

Vi fortsetter med styremøter 1 gang i måneden og følgende datoer er fastsatt for 2015.   
7. september, 6 oktober, 12. november og 9. desember.

**Sak 17/2015:** Dato for høstfest.

14. november i Bjørnehuset på St. Hanshaugen, bestilling sendt 12. september.

**Sak 18/2015:** Tidsfrister for oppmelding av kurs, ved Marianne

Vedtak - Minimum en måned før kurset

**Sak 19/2015:** Innkjøp av ny printer

Vedtak – Kristen går til innkjøp av ny printer

**Sak 20/2015:** Innkjøp av stoler som kan brukes ute (plast stablestoler) ved Svein Hveding

Vedtatt at nye stablestoler kjøpes inn. (Ble vi enige om antall??) De gamle stolene tilbys til medlemmer. Svein og Kristen tar ansvar for at det blir gjort.

**Sak 21/2015:** Representant for agility til FCI.

Vedtak – Styret samtykker til å sende inn foreslått representant Harald Schjelderup for agility til FCI. Iris sender inn svar til NKK.

**Sak 22/2015:** Godkjenning av stevnehåndbok LP-NM.  
   
Styret godkjenner stevnehåndboken. OBS, nytt reglement fra 2016. Skal kun legges i dropbox, ikke til offisiell publisering da dette kun er intern klubbinformasjon.

**Sak 23/2015:** Instruks webredaktør

Kommunikasjon – Styret ønsker å ha klarere linjer for innholdet på klubbens web og Facebook sider da det mangler/veiledning retningslinjer for webansvarlig, Iris håndterer dette videre. Styret har det redaksjonelle ansvaret for innholdet på både web og FB.  
NKK har utarbeidet en web policy som ligger på nett som det foreslås å benytte/som et utgangspunkt.

Nina utarbeider et nytt forslag til tekst for web siden om klubben ut ifra klubbens vedtekter.

Faste punkter:

* Antall medlemmer
  + Aktive medl. pr. 10.8. - 293
  + Fakt., ikke betalt pr. 10.8. - 21
  + Innmeldte 13.6. – 10.8. 9
* Klubbaktiviteter   
  Treninger i alle de forskjellige grenene har startet opp.
* Økonomi

Printer er kjøpt inn til sekretær.  
Faktura er sendt inn til Hege Sundsbarm for leie av Brekke av Lagotto klubben.

* Stevner

Det må leies inn en konkurranseleder i LP, da dette er et uttaksstevne til landslaget.   
Premier søkes fra Agria, Royal Canin og fra Canider kjøper vi inn 1-3 premier i alle klasser for Agility og LP stevnet 12.-13. september. (Nina er ansvarlig) Rosetter har vi klare.

Stevner for prøver må søkes innen 31/10-2015. (Rally og Bruks) Hege Kornør ønsker å være stevneleder for Rallylydighetsstevnet og ønsker 30/4-2016 som dato for stevnet. Styret ved Iris sender formell forespørsel til Hege.

* Trening/kurs

*Mulighet for vintertrening i hall.*

Kristen kontakter EKT for tid for befaring og foreslår å ta med Treningskomiteen og Treningsansvarlige på befaring i Ekeberg Ridesenter. Pris må avtales nærmere og kr 500,- per time er foreslått. Både lørdag og søndag er aktuelle. Foreslår leietid fra midten av oktober for ut kalender året med opsjon til påske 2016.

**Diplomer**

For kurs: Vi bruker OODK diplomene vi har nå, neste gang trykker vi opp diplomer med logoen til Studieforbundet trykket på da det er pålagt fra Studieforbundet.

* Materiell/vedlikehold - *Svinn/skader.*Vi må anskaffe ny printer umiddelbart og også en ny skanner til neste år, den vi kjøpte i fjor anses som tapt. Marianne skaffer lås til et av skapene for oppbevaring av printer, skanner, rosetter, medaljer og div ting som ikke blir brukt under treninger.

Telt var pakket sammen og knekt på fire steder. Telt var også pakket ned klissvått. Dette er uakseptabelt og dette vil bli skrevet om på Facebook – undergruppene. Klubbens utstyr skal behandles på en skikkelig måte og skjer det uhell og at noe blir ødelagt skal man gi beskjed.

Hytten har blitt malt av Pelle og har blitt veldig fin.

Lyset på Brekke skal bli testet i september.

Vi har kjøpt 4-hjuls tralle, Marianne har fikset hengelås til lyset. Svein har fikset det ødelagte baklyset baklys til hengeren.

Bymiljøetaten har i sommer fjernet en del trær ved siden av og bak hyttta.

* Utleie

*NKKU ønsker å låne Brekke (en av banene) til triksekurs 4.10.*

NKKU er hjertlig velkommen, under forutsetning at de ikke kan jage bort andre som bruker området da dette ikke går inn under OODK sin treningstid og prioritet til å benytte området. Men området er stort og vi tror ikke dette vil bli noe problem. Vi arrangerer å låse opp bommen til for de når de kommer. Iris svarer NKKU.

Dato: 12/8-2015

Referat av Nina Johannessen